**Farské oznamy**

**Trinásta nedeľa v cezročnom období C - (26. 6. 2022)**

|  |  |  |
| --- | --- | --- |
| Pondelok |  | 18.00 |
| Utorok | Sv. Ireneja, biskupa a mučeníka | 7.00 |
| Streda | Sv. Petra a Pavla, apoštolov, slávnosť, prikázaný sviatok | 16.30 Oblazov a 18.00 |
| Štvrtok | Na poďakovanie Pánu Bohu za školský rok | 18.00 |
| Piatok | O Najsvätejšom srdci Ježišovom – prvý piatok | **18.00** |
| Sobota | Návšteva Preblahoslavenej Panny Márie – prvá sobota | 7.00 a 18.00 Oblazov |
| Nedeľa | Štrnásta nedeľa v cezročnom období | 8.00 a **10.30 pri obecnom úrade** |

Tento týždeň máme prvý piatok v mesiaci. Pozývam vás ku sv. spovedi. Spovedám každý deň pol hodinu pred sv. omšou a vo štvrtok od 17.00 a v piatok od 16.00 a bude vyložená Sviatosť oltárna na adoráciu. Sv. spoveď ukončím v piatok o 17.50 a pomodlíme sa pobožnosť k Božskému srdcu. Môžete si nahlásiť chorých ku sv. spovedi a ja sa s nimi dohodnem po tel. kontakte kedy ich prídem navštíviť.

Na budúcu nedeľu sv. omšu o 10.30 budeme sláviť ku cti našich vierozvestov sv. Cyrila a Metoda, vonku pri obecnom úrade. Srdečne vás všetkých na ňu pozývam. Hlavným celebrantom bude dôstojný pán Tomáš Fusko, OFM. Dôstojný pán Vladimír Šupa, ktorý bol na naše slávnosti pozvaný príde až na hody v septembri.

Dnes je kostol otvorený do 18.00 hod. Pozývam vás navštíviť Pána Ježiša, keď sa pôjdete pomodliť za vašich príbuzných na cintoríne.

Dnes po sv. omši je zbierka na dobročinné diela Svätého otca.

Na budúci týždeň bude prvonedeľná zbierka pre potreby farnosti.

Chcel by som sa poďakovať všetkým, ktorí pomáhali pri príprave stretnutia priateľov Valchovej, obecnému úradu v Kotešovej na čele s p.starostom, taktiež obecnému úradu v Dlhom Poli, hasičom, poľovníkom, zdravotníkom, spevákom, p. kostolníčke, tým, ktorí varili guľáš a čistili zeleninu, obsluhujú, vystupujú na harmonikách, pokosili trávu a pripravili kaplnku a zvlášť chalanom, ktorí za tým stoja, aby to všetko išlo, Braňovi Grofčíkovi, Peťovi Hadrbolcovi, Tomášovi Rybárikovi, Jankovi Sandánusovi a Peťovi Jandačkovi. Ďalej sa chcem poďakovať za vaše modlitby, finančnú podporu našej farnosti i za každý druh pomoci a na budúci týždeň prosím o upratovanie skupinu č. 17. Želám vám peknú nedeľu a pozývam na občerstvenie.